Ráðstefnan í ár ber yfirskriftina Sóknarfæri á tímum alkemíu . Alkemía var undanfari efnafræðinnar á miðöldum , en alkemistar leituðu leiða til að umbreyta óæðri málmum í gull og búa til lífselexír , – drykk sem myndi gera fólki kleift að lifa að eilífu . Alkemía er tilvísun í markmið okkar í nútímanum að skapa verðmæti úr efnum sem annars færu til spillis , að setja andann í efnið þegar við endurhugsum aðferðir , verkfæri og hugsunarhátt í þeim viðmiðaskiptum ( e. paradigm shift ) sem nú eiga sér stað og tilraunum til að takast á við stærstu áskoranir samtímans .